गुमशुदा बच्चों के लिए जनवरी में होगा ऑपरेशन स्माइल-2
राजसमंद | ऑपरेशनस्माईल-2 को लेकर सोमवार को जिला पुलिस अधीक्षक कार्यालय के सभागार में बैठक हुई।
जिसमें एसपी डॉ विष्णुकांत शर्मा ने कहा कि गुमशुदा नाबालिग बच्चों की तलाश हेतु जनवरी माह में ऑपरेशन स्माईल 2 विशेष अभियान चलाया जाएगा। जो बच्चे बालश्रम, बंधुआ मजदूरी, भिक्षावृति आदि से रेस्क्यू किये जाते है उनके समुचित पुनर्वास हेतु सामाजिक न्याय एवं श्रम विभाग से संपर्क कर एवं बालश्रम, बंधुआ मजदूरी अधिनियम, राजस्थान पीडि़त प्रतिकर स्कीम 2011में पीडि़तों को देय क्षतिपूर्ति मानदेय दिलाने की कार्यवाही करने हेतु चर्चा की गई है। इस दौरान पुलिस विभाग के अधिकारियों को जे.जे. एक्ट, पोक्सों एक्ट, बाल अधिकारों के संबंध में दिशा निर्देशों के संबंध में प्रशिक्षण दिया गया एवं राजस्थान पीडि़त प्रतिकर स्कीम 2011 के बारे में जानकारी दी। एएसपी हर्ष रतनू, समस्त थानाधिकारी, थानों पर नियुक्त बाल कल्याण अधिकारी, बाल कल्याण समिति के अध्यक्ष, उप निदेशक महिला एवं बाल विकास अधिकारी, सामाजिक कार्यकर्ता जतन संस्थान, द्वारकेश अक्षम सेवा संस्थान एवं मानसिक विमंदित पुनर्वास गृह राजसमंद के अधिकारी मौजुद रहे।
hin_Deva hin_Deva hin_Deva